BINANCE ลงทุน 6 พันล้านในนิตยสาร FORBES
BINANCE ลงทุน 6 พันล้านในนิตยสาร FORBES
10 ก.พ. 2565

BINANCE ลงทุน 6 พันล้านในนิตยสาร FORBES /โดย ลงทุนแมน
เมื่อไม่กี่นาทีที่ผ่านมา Forbes ได้รายงานว่าบริษัทตัวเอง ได้รับเงินลงทุนจาก Binance แพลตฟอร์มซื้อขายคริปโทเคอร์เรนซี ใหญ่สุดในโลก มูลค่า 200 ล้านดอลลาร์สหรัฐ หรือราว 6,500 ล้านบาท
โดยเงินลงทุนดังกล่าว จะเป็นการลงทุนในบริษัท Magnum Opus Acquisition Limited เพื่อนำ Forbes เข้าตลาดหลักทรัพย์ด้วยวิธี SPAC
Forbes เป็นนิตยสารเกี่ยวกับธุรกิจและการลงทุนชื่อดังที่มีอายุกว่า 104 ปี ซึ่งก่อนหน้านี้ Forbes ได้ถูกขายให้บริษัทสื่อในฮ่องกงด้วยราคาประมาณ 15,000 ล้านบาท
และการเคลื่อนไหวของ Binance ครั้งนี้น่าจับตา เพราะถ้า Binance อยากทำตลาดเข้าถึงผู้คนทั่วโลกมากกว่านี้ หนทางที่จะเป็นทางลัดที่สุดก็น่าจะเป็นการซื้อสื่อที่เกี่ยวกับการลงทุนซะเลย
ซึ่งสอดคล้องกับคำพูดของ ฉางเผิง เจา หรือ CZ ผู้ก่อตั้งและซีอีโอของ Binance ที่กล่าวไว้ว่า
“เทคโนโลยี Web 3 และบล็อกเชนก้าวไปข้างหน้าและตลาดคริปโทเคอร์เรนซีกำลังเติบโต เรารู้ว่าสื่อเป็นองค์ประกอบสำคัญในการสร้างความเข้าใจและการศึกษาของผู้บริโภคอย่างกว้างขวาง เราเฝ้ารอที่จะสนับสนุนความคิดริเริ่มด้านดิจิทัลของ Forbes ในขณะที่พวกเขากำลังพัฒนาไปสู่แพลตฟอร์มข้อมูลเชิงลึกด้านการลงทุนในระดับต่อไป”
พอเรื่องเป็นแบบนี้ก็น่าติดตามว่า Forbes ภายใต้ร่มเงาของ Binance จะมีหน้าตาเป็นอย่างไร
จะมีเรื่องคริปโทเคอร์เรนซีเป็นสัดส่วนที่มากขึ้นขนาดไหน
จะมีการจัดอันดับเศรษฐีคริปโทเคอร์เรนซี จัดอันดับเหรียญคริปโท ซึ่งเป็นเรื่องถนัดของ Forbes ที่ชอบจัดอันดับหรือไม่
แต่สิ่งที่รู้คือ Binance เลือกที่จะลงทุนในธุรกิจสื่อ เพราะมองว่าธุรกิจนี้ กำลังเป็นตัวช่วยที่ทำให้ Binance ไปไกลขึ้นกว่าเดิม
เรื่องนี้สอดคล้องกับในประเทศไทยที่ศูนย์ซื้อขายคริปโท Bitkub, Zipmex ซื้อสื่อ ซื้อป้ายทั่วท้องถนน ไปที่ไหนก็เจอแต่ Bitkub, Zipmex เพราะพวกเขาต้องการเข้าถึงผู้คนที่มากขึ้น
แต่สำหรับ Binance ในตอนนี้คงบอกว่า ถ้าอยากโฆษณา ก็ซื้อบริษัทสื่อชื่อ Forbes เลยละกัน..
References
-
-
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud -